text: [{"text_idx": "#000001", "text": "F\u00f8roysku U21-mennirnir lo\u0301tu ongan iva vera um, at teir vo\u0301ru sterkari enn Angola. F\u00f8royar settu seg a\u0301 dystin fra\u0301 byrjan og vunnu 34-21, eftir 18-8 i\u0301 ha\u0301lvleikinum."}, {"text_idx": "#000002", "text": "Ta\u00f0 var eitt tendra\u00f0 f\u00f8royskt li\u00f0, sum byrja\u00f0i dystin og l\u00f8gdu okkara seg fram um 3-0 eftir 5 minuttir. Ta\u00f0 var skjo\u0301tt ey\u00f0sy\u0301nt, at F\u00f8royar var eitt betri li\u00f0 enn Angola. Angola gj\u00f8rdu no\u0301gvar tekniskar villur, sum okkara vo\u0301ru dugnligir til at revsa. Elias Ellefsen a\u0301 Skipag\u00f8tu sty\u0301rdi f\u00f8royska a\u0301lopinum v\u00e6l og komu okkara til go\u0301\u00f0ar kjansir so at siga hv\u00f8rja fer\u00f0. I\u0301 hinum endanum sto\u0301\u00f0 Pauli Jacobsen sum mu\u0301rur i\u0301 fyrra ha\u0301lvleiki og hev\u00f0i eitt bjargingarprosent a\u0301 heili 60, fer\u00f0 eftir fer\u00f0 pilka\u00f0i hann skotini hja\u0301 angolesum. Ha\u0301lvleiksst\u00f8\u00f0an var 18-8 til F\u00f8royar og var dysturin so at siga avgj\u00f8rdur.I\u0301 seinna ha\u0301lvleiki blivu fleiri av leikarunum, sum kunnu v\u00e6ntast at sp\u00e6la no\u0301gv seinni i\u0301 kappingini hvi\u0301ldir, m.a. Elias a\u0301 Skipag\u00f8tu, Pauli Mittu\u0301n, Ha\u0301kun West av Teigum og Pauli Jacobsen. Ho\u0301ast sp\u00e6li\u00f0 gj\u00f8rdist heldur ro\u0301tut um mi\u00f0jan seinna ha\u0301lvleik, ta\u0301 angolesar komu fram at verja, so gj\u00f8rdu innskiftararnir si\u0301tt arbei\u00f0i og hildu stand. Bjarni i\u0301 Selvindi var ey\u00f0sy\u0301ndur i\u0301 f\u00f8royska a\u0301lopinum, men ma\u0301tti hann ti\u0301verri av v\u00f8llinum eftir ein samanstoyt, har hann fekk eina rivu i\u0301 pannuna. Kristian Jensen u\u0301r VI\u0301F kom inn i\u0301 si\u0301num fyrsta landsdysti og sp\u00e6ldi si\u0301n fyrsta landsdyst v\u00e6l og gj\u00f8rdi fy\u0301ra ma\u0301l.Samanuntiki\u00f0 var talan um ein sera go\u0301\u00f0an dyst at byrja HM-endasp\u00e6li\u00f0 vi\u00f0. Allir leikarar komu a\u0301 v\u00f8llin, heili 12 leikarar gj\u00f8rdu ma\u0301l, ma\u0301lverjarnir, Pauli Jacobsen og Aleksandar Lacok, h\u00f8vdu eitt samla\u00f0 bjaringarprosent a\u0301 heili 48% og skoringsprosenti\u00f0 i\u0301 a\u0301lopinum var 85.Eftir dystin var Elias Ellefsen a\u0301 Skipag\u00f8tu kosin besti leikari i\u0301 dystinum. Elias sp\u00e6ldi ein go\u0301\u00f0an dystin og var toppskju\u0301tti vi\u00f0 8 ma\u0301lum, harav 3 vo\u0301ru brotsk\u00f8st. Elias skora\u00f0i uppa\u0301 allar si\u0301nar skotroyndir.N\u00e6sti dystur hja\u0301 F\u00f8royum er i\u0301mo\u0301ti Japan. Tann dysturin er ho\u0301sdagin kl. 10.00, f\u00f8royska ti\u0301\u00f0. KVF vi\u0301sir dystin.Dystargongdin:5 min. 3-010 min. 6-215 min. 11-420 min. 14-525 min. 16-630 min. 18-835 min. 21-1040 min. 25-1345 min. 26-1450 min. 28-1755 min. 29-1860 min. 34-21Ma\u0301lskju\u0301ttar hja\u0301 F\u00f8royum:Elias Ellefsen a\u0301 Skipag\u00f8tu 8 (3)Ha\u0301kun West av Teigum 5Kristian Jensen 4Ro\u0301i Ellefsen a\u0301 Skipag\u00f8tu 4Bjarni i\u0301 Selvindi 4Janus Dam Djurhuus 2Bogi Hansen 2Pauli Mittu\u0301n 1I\u0301sak Vedelsb\u00f8l 1Aleksandar Lacok 1Brian Slyne 1Ovi Lu\u0308tzen 1Ma\u0301lverjar:Pauli Jacobsen 59%Aleksandar Lacok 33%"}, {"text_idx": "#000004", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000007", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]